PLMC Kolekcija

collection@plmc.lv

Ir zināms, ka daudzas svarīgas pasaules mākslas kolekcijas pamatā ir veidojušās atsevišķu kolekcionāru specifiskās gaumes rezultātā. (Piemēram, Berthas Palmer franču impresionistu darbu ziedojums, kas palīdzēja izveidot Čikāgas Mākslas institūtu). Citas mantotas vai gūtas militāru iekarojumu un apropriāciju rezultātā (piemēram, Luvra). Šajā aspektā PLMC kolekcija piedāvā atšķirīgu pieeju, jo darbus ir izvēlējusies mākslas ekspertu komiteja no visas pasaules.

Turklāt atšķirībā no daudzām kolekcijām, kuras apvieno laika periods vai mākslinieciska kustība, PLMC kolekcijas pamatā ir darbi, kurus vieno kopēja pieredze: dzīvošana diasporā. Kolekcija ir veidojusies izmantojot PLMC kolekcijas Komitejas centienus, kuras pārstāvji ir Guna Mundheima un Lelde Kalmīte no ASV, Valda Oestreicher no Kanādas, Dainis Mjartāns pārstāv Eiropu un Ojārs Greste Austrāliju. Potenciālajiem ziedotājiem ir jāsniedz ziedotā darba digitālas fotografijas, autora CV vai cita biogrāfiska informācija, ja tāda ir pieejama. PLMC kuratore (Lelde Kalmīte) šos materiālus pārsūta visiem kolekcijas Komitejas locekļiem balsošanai par pieņemšanu. Pēdējos gados Komiteja arvien vairāk saņem ziedojumu un pat veselu kolekciju piedāvājumus no mūžībā aizgājušo mākslinieku ģimenēm.

PLMC kolekcija pirmo reizi tika izveidota 2008. gadā, kad Amerikas Latviešu mākslinieku apvienības (ALMA) biedri tika uzaicināti ziedot kādu no saviem darbiem izstādei Valmieras muzejā, kur tika cerēts, ka varētu attīstīties latviešu diasporas māksla. Šim lūgumam atsaucās vairāk kā 100 mākslinieku. Pasaules Latviešu mākslas savienības (PLMS)[[1]](#footnote-1) direktoru padome kopā ar 3 ielūgtajiem viesiem no Valmieras muzeja satikās Ņujorkā, lai izskatītu visu pretendentu slaidus un atlasītu darbus pirmajai izstādei un kolekcijai. Diemžēl, partnerattiecības starp PLMS un Valmieras muzeju neturpinājās, bet šī pirmās ekspozīcijas kolekcija kļuva par  jaunā latviešu nodibinājuma Pasaules Latviešu Mākslas centra (PLMC) Cēsīs kolekcijas kodolu. PLMC pirmās galerijas durvis tika atvērtas 2014. gadā. Šodien PLMC kolekcijā ir vairāk nekā 1200 darbu. Tie ir digitāli reģistrēti un tiek glabāti arhīva telpā Cēsīs.

Kolekcijas komitejas locekļi ir diskutējuši kādi kritēriji būtu jāizmanto kolekcijai piedāvātā darba novērtēšanai. Diasporas mākslinieku bēgļu paaudze bija cilvēki, kas bija ieguvuši izglītību Latvijas mākslas akadēmijā. Kopā ar miljoniem citu pēckara bēgļu, vairums viņi pirmos sešus gadus pēc Otrā pasaules kara pavadīja Vācijā, cerot kādu dienu atgriezties dzimtenē. Šajā laikā viņu darba galvenā motivācija bija pirmskara latviešu mākslas tradīciju saglabāšana. Piecdesmitajos un sešdesmitajos gados, nonākot jaunajās mītņu zemēs, kur, nezinot valodu un parašas, viņiem nācās cīnīties par izdzīvošanu, vēlme  saglabāt viņus nostādīja tiešā pretrunā ar tā laika valdošajām mākslas kustībām - avangardu un eksperimentu, kas izplatījās no ASV uz pārējo pasauli. Reti kurš pirmās paaudzes mākslinieks imigrants varēja integrēties uzņemošās valsts lielajā mākslas pasaulē. Bet ir jāsaprot, ka tieši šī mākslinieku bēgļu paaudze, turoties pie latviskajām tradīcijām un gara, neļāva tam izšķīst, pazust diasporas kopienas jaunajā vidē un dzīves apstākļos.

Latviešiem asimilējoties jaunajās sabiedrībās, jaunākajām mākslinieku paaudzēm, kuras bija skolojušās dažādās pasaules skolās bija vieglāk nopelnīt iztiku, bet līdz ar pieaugušo asimilāciju, mazinājās interese par “latviskās estētikas” saglabāšanu. Jaunākās mākslinieku paaudzes, kas šodien seko saviem senčiem uz Latviju, ir pilnībā integrējušās savu valstu mākslas aprindās, un ne visi ir ieinteresēti kļūt par daļu no latviešu mākslas kolekcijas.Tādējādi PLMC kolekcijas komiteja atrodas grūtā situācijā, jo nespēj vērtēt mākslinieku pēc tādiem ierastiem kritērijiem kā galerijas ekspozīcija, kritiska atzinība vai piederība kādai kustībai vai skolai.

Neskatoties uz šiem izaicinājumiem, PLMC kolekcijas veidošanai ir savas priekšrocības. Darbi neatspoguļo dažu ietekmīgu labdaru gaumi, bet sniedz sava veida diasporas mākslas globālu pārskatu, kolekciju var uzskatīt par objektīvāku šīs tēmas attēlojumu. Starp PLMC ziedotajiem mākslas darbiem ir liela Latvijas kanādiešu kolekcionāra Leopolda Sīpoliņa kolekcija, ko PLMC ziedojusi viņa meita Anda. Sīpoliņa kolekcija tapusi ne tikai tāpēc, ka Leopoldam patika kāds konkrēts darbs, bet arī lai atbalstītu jaunos māksliniekus, ar kuriem viņš saskārās daudzo vizīšu laikā Latvijā un citur. Viņa kolekcija neatspoguļo konkrētu estētisko pārliecību, bet drīzāk ir neitrāla un reprezentatīva Latvijas mākslas aptauja.

Ir svarīgi atzīmēt, ka jaunie mākslinieki mūsdienās ir arvien mobilāki, daudzi izmanto ceļojumu dotācijas, kas dod viņiem iespēju strādāt ārzemēs. Mēs esam redzējuši arvien lielāku jauno mākslinieku interesi apmeklēt Latviju un piedalīties izstādēs PLMC. Pirms pāris gadiem PLMC  mākslinieku rezidences programmas ietvaros uzņēma Ritu Grenzi, Kārli Rēkevicu. Rēkevics ir viens no izcilākajiem jaunajiem tēlniekiem ASV. Viņa darbs ir parādīts uz ArtNews, vecākā un, iespējams, prestižākā Amerikas tēlotājmākslas žurnāla vāka. Gita Kārklina, kuras darbs Latvijā pirms pirmā PLMS izstādes būtībā nebija zināms, ir Vilhelma Purvīša radiniece.  Diasporas izstādes dēļ viņa tikās ar Purvīša radiniekiem, kā rezultātā tika uzaicināta uz izstādi Latvijā.

PLMC kolekcija ir atklājusi sabiedrības uzmanībai lielāku mākslinieku daiļradi, kuri citādi Latvijā būtu maz zināmi, piemēram, Ziģis Sapietis un Jānis Mintiks, un devusi iespēju pārstāvībai mazāk pazīstamiem māksliniekiem, piemēram, pašmācītajam Čikāgas Jānim Strodam.

Visbeidzot, PLMC ir paplašinājusi savu misiju, iekļaujot mākslinieku darbus, kuri 21. gadsimtā emigrējuši, bēgot no ekonomiskām grūtībām Latvijā, īpaši 2009. gada lejupslīdē, kas pēc daudziem rādītājiem ietekmēja Baltijas valstis tikpat smagi kā visas citas. Arī šeit kolekciju komiteja var veikt sava veida pasaules mēroga aptauju par Latvijas mākslas daļu - darbiem, kas tika izveidoti laikmetā pēc Otrā pasaules kara, ņemot vērā faktu, ka to radījuši ārzemēs dzīvojoši latvieši. Cerams, ka kolekcija kļūs par nozīmīgu centienu saglabāt mākslu cilvēkiem, kuri ir piedzīvojuši traumējošu un vētrainu vēsturi, un ka tā kalpos, lai apvienotu tos, kas mīl un ciena mākslu un Latviju.

1. PLMS, vai Pasaules latviesu makslas savienība, bija oriģinālā grupa kura dibināja Latvijas organizaciju, PLMC (Pasaules latviesu makslas centrs, Cēsīs). Šodien ar PLMS starpniecību ASV finansiāli ziedotāji var saņemt nodokļu atvieglinājumu, bet ziedotājus no Australijas, Kanadas, Eiropas un citām zemēm aicinam ziedot tieši PLMC Cēsīs: Svedbank Konta nr.: LV86HABA0551030475675, Reg. nr.:40008174687

Balasta dambis 1a, Riga, LV-1048, Latvija BIC/S.W.I.F.T. HABALV22 [↑](#footnote-ref-1)